Provinciaole Stoômboôtdiensten in Zeêland

De Provinciaole Stoômboôtdiensten in Zeêland (PSD) was de orhanisaotie wimee Gedeputeerde Staoten van Zeêland tussen 1866 en 2003 veerboôten op de Onte en Oôsterschelde liete vaere.

 Geschiedenisse 
Al vanof 1828 was d'r een geregelde veêrdienste plaats tussen Vlissienge, Bresjes en Terneuzen. Ok aore plekken wiere an'edae deu particuliere diensten onger pacht van de Provincie Zeêland. Op 1 april 1866 namme Gedeputeerde Staten van Zeêland de exploitaotie zelf in han'n. De oprichtienge van de PSD was een feit.

Anvankelek exploiterende de Provincie Zeêland alleêne diensten over de Onte en was de naem van de organisaotie Provinciaole Stoômboôtdienst op de Westerschelde. Vanof 1912 nam de Provincie Zeêland ok diensten op de Oôsterschelde over, weervoor een ofzonderleke organisaotie wier in'esteld onger de naem Provinciaole Stoômboôtdienst op de Oôsterschelde. Tiejes de Twidde Wereldoôrlog wiere de diensten saemen'ebrocht in één organisaotie onger de naam Provinciaole Stoômboôtdiensten in Zeêland en wier ok de ofkorting PSD vee vaeker 'ebruukt.

 Verbindingen 
In de 137 jaer die de PSD zou bestoô ongerhiew ze de voggende verbindiengen:
 Water  Verbinding  Periode Westerschelde  Vlissienge - Bresjes  1913 - 2003 Westerschelde Terneuzen - Hoedjeskerke  1930 - 1972 Westerschelde  Answest - Walsoorden  1905 - 1943 Westerschelde Krunige - Perkpolder 1943 - 2003 Veersemeer    Ter Veere - Kamperland  1924 - 1961 Oosterschelde Kortjeen - Wolfersdiek  1913 - 1960 Oosterschelde Kats - Zurrikzeê  1954 - 1965

 Vloot 
In 1866 opereerde de PSD mee de outen raoderstoômboten De Schelde en Stad Vlissingen no. 1, en de staolen raderstoômboot Zeeland. De eeste lijnen van de PSD liepen van Vlissienge nae Bresjes, en Vlissienge over Terneuzen nae Oedjeskerke. Een jaor laoter wiere Bossele en Walsôôrd'n in de dienstregeling op'enomen.

Tussen 1958 en 1964 kwamme de drie ienkeldeks "prinsessen"-boôten in de vaaort, de Prinses Beatrix, Prinses Irene en Prinses Margriet. Meer as twintig jaor langk zouwe dit de werkpaerden tussen Vlissienge en Bresjes bluuve.
In 1968 en 1970 kwamme de Prinses Christina en Prins Willem-Alexander, de eêste tweê dubbeldeksboôten, op de lijn Krunihe-Perkpolder.
In 1985 wieren de veerhaovens van Vlissienge en Bresjes angepast om ok daor dubbeldeksboôten te kunnen ofhandel'n.
Er wiere nog drie extra dubbeldeksboôten aan de vloôt toe'evoegd nl de Prinses Juliana (1986), de Koningin Beatrix (1993) en de Prins Johan Friso (1997).
NaomBouwjaorIn dienstOf'evoerdTehenwoordige naom + Land/staotus SS Schouwen191219121940Gesloopt SS Noord Beveland191219121933Gesloopt MS Zuidvliet191419141963MS Zuidvliet (Zierikzêe) SS Luctor et Emergo191519151940Gesloopt SS Zeeuwsch-Vlaanderen191519151933Gesloopt MS Zandkreek192619261961Gesloopt SS Moerdijk192819461953Gesloopt SS Willemsdorp193019461953Gesloopt SS Dordrecht193319461972Gesloopt (Malta) MS Koningin Wilhelmina192719271960Gesloopt MS Prinses Juliana193119311944Gezonken (Vlissienge) MS Prins Hendrik193219321968Gesloopt (Malta) MS Oosterschelde193319331972MS Willem-Jan (Zwolle) MS Prins Willem 1193319331972Gesloopt MS Koningin Emma193319331968MS Estrella (Scheveningen) MS Koningin Juliana194919491986Gesloopt (India) MS Prins Bernhard195019501986Gesloopt (Malta) MS Noord-Beveland195119511968Gesloopt MS Prinses Beatrix195819581994Gesloopt (China) MS Prinses Irene196019601988Gesloopt (Ehypte) MS Prinses Margriet196419641996MS Kartanegara (Indonesië) MS Prinses Christina196819682003MS Ladies Matacena (Italië) MS Prins Willem-Alexander197019702003MS Athos Matacena (Italië) MS Prinses Juliana198619862003MS Amedeo Matacena (Italië) MS Koningin Beatrix199319942003MS Trimestieri (Italië) MS Prins Johan Friso199719972003MS Acciarello (Italië)

 Tarieven 
Vo de overtocht mee één van de PSD-boten gold een tarief per voertuig en per persoôn. In het zeumerseizoen waere oôgere tarieven. Inweuners van Zeêuws-Vlaonderen konne tehen een gereduceerd tarief overezet worren.

Kort nae de Twidde Wereldoôrlog wier het overzetten kosteloôs emikt, maa in 1950 was dat al over. Dit was anleiding vo groôte protesten vanuut Zeêuws-Vlaonderen, mae dat ielp niks.

Behun jaeren '90 was 't overzetten gratis vo voethangers. Dit gaf vooral op de lijn Vlissienge - Bresjes vee dagjeslui die de overtoch as een mini-cruise zagge. Toe ist mae wee vrom'edraoit.

 Opeffing 
In 2003 viel het doek voh de PSD. Op 14 maerte wier de Westerscheldetunnel geopend. De veerdiens'n Vlissienge-Bresjes en Krunehe-Perkpolder wiere per direct opge'even. Op zondag 16 maeret 2003 voer de dubbeldeksveerboôt Prins Willem-Alexander van de lijn Krunehe-Perkpolder over de Westerschelde nae Vlissienge om deer opeleid te worren. Op de verbindieng Vlissienge-Bresjes kwam een fiets- en voetveer in de plekke, geëxploiteerd deu Veolia Transport Fast Ferries Met de opeffing vervielen 220 arbeidsplekken.

De veêrboôten wieren verkocht an Italiaânse rederiejen.
De Koningin Beatrix (noe: Tremestieri) en de Prins Johan Friso (noe: Acciarello) ongerouwen de veerdienst Messina-Villa San Giovanni op Sicilië.
De Prinses Christina (noe: Ladies Matacena), de Prins Willem Alexander (noe: Athos Matacena) en de Prinses Juliana (noe: Amedeo Matacena) 'en in Itâlië nie vee meer gevaeren.

 Lienks nae buten 
 psdnet.nl
 PSD-Communitie

Categorie:Bedrief uut Zeêland
Categorie:Geschiedenisse van Zeêland
Categorie:Vervoer in Zeêland